Zentromero

Zentromeroa DNAz osaturiko kromosoma baten egitura da, kromosomaren bi kromatidak elkartzen dituena, eta zeregin oso garrantzitsua betetzen duena zelularen ugalketa prozesuan (mitosian zein meiosian).

Zentromeroaren kokapenaren arabera, kromosomak honela sailkatu daitezke:

 Metazentrikoak: zentromeroa kromosomaren erdian dago, eta kromosomaren bi besoak luzera berdinekoak dira

 Submetazentrikoak: zentromeroa ez dago kromosomaren erdian, eta kromosomaren beso bat bestea baino pixka bat luzeagoa da.

 Akrozentrikoak: bi besoak oso desberdinak direnean (bata bestea baino askoz luzeagoa). Zentromeroa mutur baterantz zuzenduta dago.

 Telozentrikoa: zentromeroa telomero batetik oso gertu dagoenean. Ematen du kromosomak beso bakarra duela, bestea oso txikia baita.

Kanpo estekak 

Kromosomak